Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Palestiina islamistid jätkasid Gazast raketituld Lõuna-Iisraeli,
kui Templimäega seotud pinged tekitasid kokkupõrkeid
palestiinlaste ja Iisraeli julgeoleku vahel
Läänekaldal ja Ida-Jeruusalemmas.
Peaminister Netanyahu kordas Iisraeli kavatsust säilitada Templimäel
kauaaegne status quo.
Egiptuse armee ujutas üle tunnelid Egiptuse-Gaza piiri all,
et peatada jätkuv salakaubavedu
Moslemivennaskonnaga seotud islamirühmituste vahel.
Palestiina islamistid jätkasid Gazast raketituld Lõuna-Iisraeli suunas.
Üks rakett plahvatas Sderotis, tekitades purustusi bussile,
teise, Ashkeloni tulistatud raketi,
püüdis kinni Iron Dome'i raketitõrjekompleks.
Veel üks rakett plahvatas Hof Ashkeloni maakonnas
asustamata alal. Vigastustest ei teatatud.
Vastuseks raketitulele
korraldas Iisrael õhurünnakuid Hamasi valitsetava sektori vastu.
Õhujõud sihtisid kaht Hamasi treeninglaagrit
ja mobiilsidetorni.
Ükski palestiinlane viga ei saanud.
Üks Islamiriiki toetav Palestiina rühmitus
võttis vastutuse ühe Iisraeli tulistatud raketi eest.
Nüüd pingetest Jeruusalemmas -
Peaminister Netanyahu ütles iganädalasel kabinetiistungil,
et valmistutakse heaks kiitma uusi turvameetmeid
palestiinlaste vastu, kes tsiviilelanike ja julgeolekujõudude pihta
kive ja tulepomme loobivad.
Kivid ja tulepommid on surmavad relvad.
Need tapavad ja on tapnud.
Seepärast muutsime hiljuti
Jeruusalemma politseinike tuleavamiskorraldusi.
Nädalavahetusel kasutati juba uusi meetmeid
ja tabati kivi- ja tulepommiloopijaid.
Täna laiendame veelgi politsei võimalusi
kivide ja tulepommide loopimise peatamiseks
ning jätkame jõudude tõhustamist
märatsejatele vastu astumiseks.
Netanyahu kordas Iisraeli kavatsust säilitada status quo Templimäel,
Jeruusalemma vanalinnas, kuhu mittemoslemitel on ligipääs,
kuid pole luba palvetada. Seda võivad teha vaid moslemid.
Iisrael säilitab status quo. Käitume vastutustundlikult,
kuid otsustavalt, et tagada olemasoleva korra säilimine.
Meil pole kavatsust seda muuta, kuid me ei kavatse lasta ka kellelgi
Templimäel valitsevat korraldust plahvatusohtlikuks ja üldiseks muuta.
Viimastel nädalatel on pinged eriti tõsised olnud.
Iisrael paigutas Jeruusalemma ja selle ümber lisavägesid
pärast kokkupõrkeid Templimäel ja kümneid intsidente,
kus palestiinlased loopisid kive ja tulepomme Iisraeli autode pihta.
Iisrael karmistas tänavu vanglakaristusi kiviloopijatele
kuni 20 aastani, kuid see pole eriti mõju avaldanud.
Nii otsustas Netanyahu lubada
kiviloopijate ja kurjategijate pihta tuld avada.
Tuhanded palestiinlased protesteerisid nädalavahetusel
Läänekaldal, Gazas ja Jeruusalemmas,
mis viis kokkupõrgeteni palestiinlaste ja Iisraeli julgeolekujõudude vahel.
Protestid korraldas islamirühmitus Hamas.
Hamasi ametniku Radwani sõnul võitlevad palestiinlased Iisraeliga,
et kaitsta al-Aqsa mošeed Templimäel.
Meie tänane sõnum on Vihapäev, Võidupäev, Vastupanupäev.
Kuulutame, et pall veereb
ning selle agressiooni ja kuritegevuse eest
vastutab okupatsioon. Kui agressioon ei lõpe,
jõuab tuli kogu kuumuses sionistliku režiimini
ning Palestiina vastupanul palutakse olla valmis
meie Aqsat kaitsma.
Jordaanias, Ammanis, kogunes tuhat inimest protesteerima
viimatise vägivalla vastu al-Aqsa mošees, Jeruusalemmas.
Peamiselt Islami Aktsioonirinde parteisse kuuluvad protesteerijad
kandsid ja hõikusid Iisraeli-vastaseid loosungeid.
Partei esindaja sõnul on jordaanlased vägivalla pärast vihased
ja õhutavad Jordaania valitsust juudiriigiga sidemeid katkestama.
Täna on rahvas kõigis kubermangudes tänavail
vihaseina al-Aqsa mošees toimuva suhtes,
selle pärast, mida sionistid al-Aqsa mošees teevad.
Täna tõstavad jordaanlased hääle vihaseina araablaste nõrkuse pärast,
araabia juhtide luuludes seisundi pärast,
kes vaikivad al-Aqsas toimuva suhtes.
Täna palub Jordaania rahvas, et valitsus katkestaks
kõik diplomaatilised sidemed sionistliku režiimiga.
Egiptuse armee ujutas üle
Egiptuse-Gaza piiri alused tunnelid,
et peatada salakaubavedu
Moslemivennaskonnaga seotud islamirühmituste vahel.
Egiptuse võimud pumpasid torudega Vahemerest vett
ja Gaza töölised püüdsid seda asjatult eemaldada.
Eile pumpasid nad ette teatamata vett ja tunnelid hakkasid kokku varisema.
Meid uputati veega. Veesurve lükkas meid välja.
Mõned mu sugulased olid uppumas. Mu kehal on kriimustused.
Vesi hakkas meie linna ujutama.
Teenime tunnelite kaudu elatist ja nüüd me seda vee pärast ei saa.
Sisi hävitas meid veega ja hävitas Palestiina piirid.
Palume rahval vesi peatada,
sest see jõudis majadesse ja hävitas need.
Palume neil vesi peatada, et saaksime tunnelitest elatist teenida.
Tunnelivõrgustiku kaudu
liigub ca 30% kõigist Gazasse jõudvatest kaupadest,
mis möödub blokaadist,
mille Egiptus ja Iisrael 7 aasta eest, kui Hamas Gaza jõuga üle võttis,
mõningatele kaupadele kehtestasid, et takistada islamirühmitustel
saamast relvadeks ja laskemoonaks vajalikke materjale.
Tunnelite kaudu on sisse toodud
ka rakette ja võitlejaid.
Euroopa Nõukogu president Donald Tusk arutas Kairos
Egiptuse presidendi al-Sisiga regionaalseid küsimusi.
Arutasin Euronõukogu presidendiga
mitmete meile oluliste teemadega seotud nägemusi ja väljavaateid.
Sealhulgas pakilised küsimused nagu Lähis-Ida olukord,
situatsioonid Liibüas ja Süürias
ning põgenikekriis, millega Euroopa silmitsi seisab.
Mõni tund varem andis ametivande uus Egiptuse valitsus,
kus paljud ministrid säilitasid endised portfellid.
Valitsust ootavad mitmed väljakutsed.
Olulisim neist on Islamiriigiga seotud rühmituse kogutav toetus
Egiptuse aktiivseimate militantide seas,
kes on tihendanud rünnakuid Egiptuse julgeolekujõudude vastu.
Araabiamaailma rahvarohkeimas riigis Egiptuses
peaksid järgmine kuu toimuma parlamendivalimised.
See on valitsuse sõnul viimane samm demokraatia kehtestamisel.
Euroopa Nõukogu president avaldas selle üle heameelt.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri